Държавен вестник, бр. 91, 2018 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  91
ПОСТАНОВЛЕНИЕ № 231 
ОТ 31 ОКТОМВРИ 2018 Г.
за изменение и допълнение на Правилника за 
структурата, дейността и организацията на 
работа на Агенция „Пътна инфраструктура“, 
приет с Постановление № 295 на Министер­
ския съвет от 2009 г. (обн., ДВ, бр. 100 от 
2009 г.; изм. и доп., бр. 102 от 2010 г., 
бр. 52, 83 и 97 от 2011 г., бр. 14, 22, 60 и 
81 от 2012 г., бр. 93 от 2013 г., бр. 60 и 
102 от 2014 г., бр. 57 от 2015 г., бр. 88 от 
2016 г. и бр. 2 и 70 от 2018 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 ал. 1 се изменя така:
„(1) Агенцията е юридическо лице на бю­
джетна издръжка към министъра на регио­
налното развитие и благоустройството със 
седалище в София и с адрес – бул. Македония 
№ 3, и със специализирани звена – областни 
пътни управления, Национално тол управление 
и Институт по пътища и мостове.“
§ 2. В чл. 5 ал. 2 се изменя така:
„(2) Специализираните звена са 27 областни 
пътни управления, Национално тол управление 
и Институтът по пътища и мостове.“
§ 3. В чл. 10 се правят следните изменения 
и допълнения:
1. В ал. 1:
а) точки 24 и 25 се отменят;
б) създава се т. 28:
„28. назначаване на директор на специали­
зирано звено Национално тол управление, 
утвърждаване на структурата на звеното и на 
вътрешните правила за работата му.“
2. В ал. 2 след думите „член на управителния 
съвет“ се добавя „или на главния секретар“.
§ 4. В чл. 11, ал. 2 се правят следните 
изменения и допълнения:
1. Създава се нова т. 8:
„8. издава заповеди за вписване, съответно 
за отказ за извършване на вписване на достав­
чиците на услуга за електронно събиране на 
такси за изминато разстояние в националните 
електронни регистри;“.
2. Създават се т. 9 – 13:
„9. сключва договори за електронно съ­
биране на такси за изминато разстояние с 
вписаните в регистрите доставчици на услуга 
за електронно събиране на такси за изминато 
разстояние, както и договори с доставчици 
на декларирани данни;
10. издава заповеди за заличаване на дос­
тавчиците на услуги за електронно събиране 
на такси за изминато разстояние от нацио­
налните електронни регистри при наличие 
на предвидените в действащата нормативна 
уредба основания;
11. утвърждава бюджетите и одобрява 
промени по бюджета на разпоредителите от 
по-ниска степен с бюджет в структурата на 
агенцията;
12. определя длъжностни лица, които да 
съставят актове за установяване на админи­
стративни нарушения, в случаите, предвидени 
в Закона за пътищата и в Закона за движе­
нието по пътищата;
13. издава наказателни постановления или 
оправомощава длъжностни лица от агенцията, 
които да издават наказателни постановления 
в случаите, предвидени в Закона за пътищата 
и в Закона за движението по пътищата;“.
3. Досегашната т. 8 става т. 14.
§ 5. В чл. 19 се правят следните изменения 
и допълнения:
1. В т. 8 думата „месечни“ се заменя с 
„тримесечни“.
2. В т. 9 думите „счетоводен отчет и баланс“ 
се заменят с „финансов отчет“.
3. Създават се т. 23 и 24:
„23. изготвя методически указания на раз­
поредителите с бюджет от по-ниска степен 
от състава на агенцията относно текущото 
счетоводно отчитане и прилагането на финан­
совото законодателство, както и по въпроси, 
свързани с бюджетния процес;
24. изготвя, обосновава и предлага за 
утвърждаване в съответствие с бюджетната 
процедура разпределението на бюджета на 
разпоредителите с бюджет от по-ниска степен 
в състава на агенцията и координира дей­
ностите по изпълнението на бюджетите им.“
§ 6. В чл. 27 се правят следните изменения:
1. Алинея 1 се изменя така:
„(1) Дирекция „Пътни такси и разрешител­
ни“ подпомага управителния съвет на агенци­
ята при изпълнение на функциите по адми­
нистриране събирането на такси за ползване 
на отделни съоръжения по републиканските 
пътища по чл. 10, ал. 4 от Закона за пътищата 
и за специално ползване на републиканските 
пътища или на части от тях по чл. 10, ал. 5 
от Закона за пътищата и издаването на разре­
шения за специално ползване на пътищата.“
2. В ал. 2:
а) точка 1 се изменя така:
„1. осъществява събирането на такси за 
ползване на отделни съоръжения по републи­
канските пътища и за специално ползване на 
републиканските пътища или на части от тях;“
б) точка 6 се изменя така:
„6. изготвя отчети и прогнози за събираните 
такси от специално ползване на пътищата;“
в) точка 8 се отменя;
г) точки 10 и 11 се отменят;
д) точка 12 се изменя така:
„12. администрира приходите, които са 
постъпили от таксите по чл. 10, ал. 4 и 5 от 
Закона за пътищата;“
е) точки 13 – 15 се отменят.
§ 7. Член 29 се изменя така:
„Чл. 29. Специализираните звена са 
27 областни пътни управления, Националното 
тол управление и Институтът по пътища и 
мостове.“
§ 8. В чл. 30 се правят следните изменения: